ประจำเดือนล่าสุดมาวันที่ 25 กันยายนค่ะ มีเพศสัมพันธ์กับแฟนครั้งล่าสุดวันที่ 12 ตุลาคมค่ะป้องการโดยการสวมถุงยางอนามัยเช็คแล้วไม่รั่วไม่แตกค่ะ แต่วันที่ 18 ตุลาคมได้มีเลือดไหลออกมาปริมาณน้อยค่ะ มาเพียงวันเดียว กำหนดประจำเดือนมาวันที่ 23 ตุลาคมค่ะแต่ก็ไม่มา วันที่ 24 ตุลาเลยไปตรวจเลือดเพื่อหาการตั้งครรภ์ค่ะผลออกมาคือ hcg<1.5 ไม่ตั้งครรภ์ สุดท้ายเลยไปพบสูติค่ะ ตรวจปัสสาวะอีกรอบและอัลตราซาวด์ทางช่องคลอด คุณวินิจฉัยว่าไข่ไม่ตก เลยให้ยา primolut n มาทาน วันนี้เลยทำการตรวจปัสสาวะด้วยตนเองอีกรอบผลออกมาคือ 1 ขีด อยากทราบว่าผลอัลตราซาวด์จะมีความผิดพลาดหรือเปล่าคะ
สวัสดีค่ะ ผลอัลตราซาวน์ทางช่องคลอดหากทำโดยสูตินรีแพทย์ที่มีความเชี่ยวชาญ จะมีความแม่นยำในการวินิจฉัยโรคได้สูงหากแพทย์ได้ตรวจแล้วว่าไม่ตั้งครรภ์ อาการเลือดออกผิดปกติทางช่องคลอดที่ไม่ใช่ประจำเดือน อาจจะมีสาเหตุอื่นๆ ซึ่งภาวะไข่ไม่ตกก็พบได้บ่อย โดยเฉพาะในหญิงอายุน้อยแนะนำรับประทานยาตามที่แพทย์สั่งเพื่อปรับรอบเดือนให้เป็นปกติ และกลัับไปติดตามอาการตามนัดค่ะ